Fracture

***Fracture*** er en psykologisk thriller fra 2007 regissert av Gregory Hoblit, med Anthony Hopkins og Ryan Gosling i hovedrollene.

## Handling
Theodore "Ted" Crawford, en velstående irsk luftfartsingeniør bosatt i Los Angeles, vet at hans kone Jennifer har en affære med politi-detektiv Robert Nunally. Crawford konfronterer hans kone og skyter henne. Politiet blir tilkalt, inkludert detektiv Nunally. De går forsiktig inn i huset, og forhandler med Crawford om at begge skal legge fra seg våpnene deres. Crawford innrømmer at han skjøt sin kone. Når Nunally gjenkjenner offeret og blir subtilt hånet av Crawford, blir Nunally sint og angriper ham. Jennifer, til tross for skadene hennes, blir ikke drept - men hun havner i koma.

Crawford blir dermed arrestert for drapsforsøk. William "Willy" Beachum blir satt opp som aktor til rettssaken mot Crawford. Samtidig forbereder Beachum seg seg fra å slutte med strafferett, og heller begynne ved det velkjente advokat-firmaet Wooton Sims. Han begynner også å flørte med sin fremtidige sjef Nikki Gardner. Under rettssaken opptrer Crawford som sin egen advokat. Crawford informerer retten om at Nunally som arresterte Crawford tidligere hadde en affære med Crawfords kone, angrep ham under arrestasjonen og var til stede under avhøret av ham. Det blir derfor slått fast at Crawfords tilståelse ikke kan brukes som bevis.

Men Beachum oppdager at Crawfords håndvåpen ikke kunne ha blitt brukt til å skyte hans kone, og faktisk aldri har blitt avfyrt. Dette forvirrer politiet, og de klarer ikke finne noen forklaring på hvor drapsvåpenet kan ha tatt veien. Nunally finner på et opplegg for å plante falske beviser for å implisere Crawford, noe Beachum avviser. Uten nye bevis å presentere, må Beachum innrømme at rettssaken er tapt - og Crawford blir frifunnet. En vanæret Nunally begår deretter selvmord rett utenfor rettssaken. Beachums fremtid ved det prestisjetunge advokat-firmaet forsvinner sammen med den tapte rettssaken. Men Beachum er likevel fast bestemt på å lete etter nye beviser, nesten som en besettelse. Beachum innser at Crawfords plan er å kvitte seg med det eneste øyenvitnet til forbrytelsen, og han får en kjennelse fra retten for å holde Jennifer i koma. Men han er for sent ute, og personalet ved sykehuset skrur av apparatene som holder Jennifer i live.

Beachum innser snart at både Nunally og Crawford brukte samme type våpen, og at Crawford hadde byttet sitt eget våpen med Nunally sitt. Det viser seg at Crawford hadde skutt sin kone med Nunallys pistol. Etter at detektiven hadde ankommet åstedet med Crawfords pistol, og begge hadde lagt fra seg våpnene sine hadde Nunally gjenkjent Jennifer og skyndte seg bort til henne. Deretter hadde Crawford byttet våpen igjen, og fått tak i sitt eget ubrukte våpen. Med Jennifer nå død, kan kulen som ble sittende fast i hodet hennes nå hentes ut og sjekkes mot Nunallys pistol. Crawford tilstår, men tror ikke at han kan bli arrestert to ganger for samme forbrytelse. Men Beachum informerer ham imidlertid om at ved å la hans kone dø, kan Crawford nå bli tiltalt for drap - ettersom han tidligere hadde blitt prøvd bare for drapsforsøk. Filmen avsluttes med en ny rettssak. Denne gangen med Beachum som aktor, og Crawford omgitt av flere forsvarsadvokater.

## Skuespillere
* Anthony Hopkins som Theodore "Ted" Crawford
* Ryan Gosling som William "Willy" Beachum
* David Strathairn som Joe Lobruto
* Rosamund Pike som Nikki Gardner
* Embeth Davidtz som Jennifer Crawford
* Billy Burke som Rob Nunally
* Cliff Curtis som detektiv Flores
* Fiona Shaw som dommer Robinson
* Bob Gunton som dommer Gardner
* Xander Berkeley som dommer Moran
* Alla Korot som en russisk tolk
* Tom Virtue som advokat Apley
* Josh Stamberg som Norman
* Zoe Kazan som Mona

## Referanser


## Eksterne lenker
*